“เงินเฟ้อมาเลเซีย” พุ่ง 4% เดือนพ.ย. เซ่นราคาอาหารปรับตัวขึ้น
“เงินเฟ้อมาเลเซีย” พุ่ง 4% เดือนพ.ย. เมื่อเทียบเป็นรายปี ซึ่งสูงกว่าโพลล์นักเศรษฐศาสตร์จากสำนักข่าวรอยเตอร์ที่คาดไว้ที่ 3.9% หลังราคาอาหารปรับตัวขึ้น
“เงินเฟ้อมาเลเซีย” พุ่ง 4% เดือนพ.ย. เมื่อเทียบเป็นรายปี ซึ่งสูงกว่าโพลล์นักเศรษฐศาสตร์จากสำนักข่าวรอยเตอร์ที่คาดไว้ที่ 3.9% หลังราคาอาหารปรับตัวขึ้น
23 ธ.ค. 2565

สำนักงานสถิติแห่งชาติมาเลเซีย เปิดเผยว่า ดัชนีราคาผู้บริโภค (CPI) ซึ่งเป็นมาตรวัดเงินเฟ้อของมาเลเซีย อยู่ที่ 4% ในเดือนพ.ย. เมื่อเทียบเป็นรายปี ซึ่งสูงกว่าโพลล์นักเศรษฐศาสตร์จากสำนักข่าวรอยเตอร์ที่คาดไว้ที่ 3.9% ขณะที่ CPI ของเดือนต.ค.อยู่ที่ 4%
โดยโมฮัด อุซีร์ มาฮิดดิน หัวหน้านักสถิติของมาเลเซีย เปิดเผยว่า ราคาอาหารที่ปรับตัวขึ้น 7.3% ยังคงเป็นปัจจัยหลักของอัตราเงินเฟ้อในครั้งนี้
ด้าน ธนาคารกลางมาเลเซีย กล่าวในเดือนที่แล้วว่า อัตราเงินเฟ้อทั่วไปมีแนวโน้มจะแตะระดับสูงสุดที่ 4.5% ในไตรมาส 3/65 และคาดว่าจะลดลงหลังจากนั้น แต่ยังคงอยู่ในระดับสูง
ทั้งนี้ มาตรการควบคุมราคาสินค้าและเงินอุดหนุนจากภาครัฐที่สูงเป็นประวัติการณ์ในปีนี้ช่วยควบคุมอัตราเงินเฟ้อในมาเลเซียได้เป็นส่วนใหญ่